97. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 126 της 2/12 Φεβρ. 1973 (ΦΕΚ Α΄ 37) Περί μεγίστων ορίων διαστάσεων και βαρών των αυτοκινήτων οχημάτων και ελέγχου αυτών. Κατηργήθη δια του Π.Δ. 1161/1977 (τόμ. 21Β σελ. 262,953). 21.Ε.α.97 Γενικά περί κυκλοφορίας αυτοκινήτων 98. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/8149 της 16/26 Μαρτ. 1973 (ΦΕΚ  Β΄ 367) Περί καθορισμού όρων και προϋποθέσεων δια την περαιτέρω κυκλοφορίαν αντικαθισταμένων οχημάτων. Έχοντες υπ’ όψιν: 1.Τας διατάξεις του Ν.Δ. 821/1972, περί καταργήσεως του μέτρου της αχρηστεύσεως αντικαθισταμένων αυτοκινήτων οχημάτων. 2.Την, κατ’ εξουσιοδότησιν του ύπερθεν Ν.Δ/τος, εκδοθείσαν υπ’ αριθ. ΣΤ/3574/22 Ιαν. 1971 απόφασιν. 3.Το υπ. αριθ. 1225/1972 Ν.Δ/μα (ΦΕΚ Α 127/1972) περί της καταλληλότητος της κυκλοφορίας και του τεχνικού ελέγχου των λεωφορείων αυτοκινήτων. 4.Την υπ’ αριθ. 38329/72 (ΦΕΚ Β΄ 1115/1972) απόφασιν, περί του τεχνικού ελέγχου των λεωφορείων αυτοκινήτων. 5.Ότι δια του υπ’ αριθ. 1225/1972 Ν.Δ/τος, καταργούνται αι διατάξεις περί ορίου ζωής (κυκλοφορίας) των πάσης κατηγορίας λεωφορείων και ως εκ τούτου τα πάσης κατηγορίας λεωφορεία αυτοκίνητα δύνανται να κυκλοφορούν άνευ χρονικού τινός περιορισμού υπό την βασικήν προϋπόθεσιν της προς κυκλοφορίαν καταλληλότητός των, αποφασίζομεν: 1.Καθορίζομεν τ' ακόλουθα σχετικώς προς την περαιτέρω κυκλοφορίαν αντικαθισταμένων οχημάτων των κάτωθι κατηγοριών, εφ’ όσον ταύτα επιθεωρούμενα υπό των αρμοδίων Υπηρεσιών Συγκ/νιών κρίνονται ότι πληρούν τους όρους ασφαλούς κυκλοφορίας. Α΄.Λεωφορεία: 1.Λεωφορεία Δ.Χ. ή Ι.Χ., άτινα αποσύρονται υπό των ιδιοκτητών των οικειοθελώς και είναι κατάλληλα προς περαιτέρω κυκλοφορίαν, δύνανται να επανακυκλοφορήσουν ως λεωφορεία αυτοκίνητα δημοσίας ή ιδιωτικής χρήσεως, εφ’ όσον τούτο επιτρέπεται εκ των ισχυουσών διατάξεων, περί των διαφόρων κατηγοριών λεωφορείων αυτοκινήτων και περί αυτοκινήτων αγόνων γραμμών, είτε ως φορτηγά. 2.Ειδικώτερον λεωφορεία συμπληρώσαντα δεκαετίαν από της ημερομηνίας αφ’ ης το πρώτον ετέθησαν εις κυκλοφορίαν, ως καινουργή ή από της 1ης Ιανουαρίου του επομένου από της κατασκευής των έτους (εφ’ όσον ετέθησαν το πρώτον εις κυκλοφορίαν ως μεταχειρισμένα) προκειμένου να επανακυκλοφορήσουν είτε ως λεωφορεία είτε ως φορτηγά κατά τα εν παρ. 1 της παρούσης οριζόμενα, δέον όπως απαραιτήτως υποστούν τας εν παρ. 2 του Κεφαλ. Γ΄ της υπ’ αριθ. ΣΤ/38329/1972 (τόμ. 21Α σελ. 264,23) αποφάσεως του Υπουργείου οριζομένας αντικαταστάσεις εξαρτημάτων και επισκευάς, συν τη υποβολή σχετικής υπευθύνου δηλώσεως διπλωματούχου Μηχανολόγου-Μηχανικού ή Πτυχιούχου Μηχανολόγου Υπομηχανικού κατά εν παρ. Δ΄ του Κεφαλ. Γ΄ της ως άνω υπ’ αριθ. ΣΤ/38329/1972 αποφάσεως καθοριζόμενα. 3.Οίκοθεν νοείται ότι τα περί ων αι παρ. 1 και 2 αυτοκίνητα, εφ’ όσον ήθελον επανακυκλοφορήσει ως λεωφορεία ή ως αυτοκίνητα εκτελέσεως συγκοινωνίας επί αγόνων γραμμών υπόκεινται εν συνεχεία εις τας περί περιοδικής επιθεωρήσεως υποχρεώσεις, συμφώνως προς την προμνησθείσαν υπ’ αριθ. ΣΤ/38329/1972 απόφασιν του Υπουργείου Β΄. Φορτηγά. 1.Τα φορτηγά αυτοκίνητα δημοσίας χρήσεως δύναται να κυκλοφορούν και μετά την αντικατάστασίν των είτε ως φορτηγά δημοσίας χρήσεως είτε ως τοιαύτα ιδιωτικής χρήσεως ανεξαρτήτως του συνολικού χρόνου, καθ’ ον ταύτα μέχρι της αντικαταστάσεώς των έχουν κυκλοφορήσει, υπό την προϋπόθεσιν καταλληλότητός των προς περαιτέρω κυκλοφορίαν. 2.Τα φορτηγά αυτοκίνητα ιδιωτικής χρήσεως μετά την κατάθεσιν υπό των ιδιοκτητών των της αδείας κυκλοφορίας και των πινακίδων δύναται να κυκλοφορήσουν εκ νέου ως φορτηγά δημοσίας ή ιδιωτικής χρήσεως ανεξαρτήτως του συνολικού χρόνου, καθ’ ον ταύτα έχουν κυκλοφορήσει εφ’ όσον βεβαίως είναι κατάλληλα προς κυκλοφορίαν. Γ΄.Επιβατηγά. 1.Τα επιβατηγά αυτοκίνητα δημοσίας χρήσεως επιτρέπεται όπως επανακυκλοφορήσωσι μετά την αντικατάστασίν των είτε ως ιδιωτικής χρήσεως τοιαύτα ανεξαρτήτως του συνολικού χρόνου, καθ’ ον ταύτα μέχρι της αντικαταστάσεώς των έχουν κυκλοφορήσει, είτε ως δημοσίας χρήσεως, τηρουμένων όμως εν προκειμένω των κειμένων λοιπών περιοριστικών διατάξεων των σχετικών προ το έτος της κατασκευής των. 2.Η κυκλοφορία των επιβατηγών αυτοκινήτων ιδιωτικής χρήσεως επιτρέπεται άνευ περιορισμού τινός ως προς έτος της κατασκευής των, εφ’ όσον είναι κατάλληλα προς κυκλοφορίαν. Δ΄.Μοτοσυκλέτται. 1.Αι μοτοσυκλέτται δημοσίας χρήσεως δύναται να κυκλοφορούν μετά την αντικατάστασίν των είτε ως δημοσίας χρήσεως είτε ως ιδιωτικής χρήσεως ανεξαρτήτως του συνολικού χρόνου, καθ’ ον αύται μέχρι της αντικαταστάσεώς των έχουν κυκλοφορήσει. 2.Αι μοτοσυκλέτται ιδιωτικής χρήσεως δύναται να κυκλοφορούν άνευ περιορισμού τινος ως προς το έτος κατασκευής των. 3.Οίκοθεν νοείται ότι προϋποθέσεις δια την επανακυκλοφορίαν των αποσυρομένων ως άνω αυτοκινήτων πάσης κατηγορίας και χρήσεως είναι η ύπαρξις δικαιώματος προς τούτο και η καταλληλότης των προς περαιτέρω κυκλοφορίαν. 4.Αι υπ’ αριθ. ΣΤ/103638/1969, 106798/1970 και ΣΤ/3574/1971 αποφάσεις από της δημοσιεύσεως της παρούσης καταργούνται. (Αντί της σελ. 208,853) Σελ. 208,853(α) Τεύχος 668-Σελ. 45 Γενικά περί κυκλοφορίας αυτοκινήτων 21.Ε.α.98 21.Ε.α.98 Γενικά περί κυκλοφορίας αυτοκινήτων